Publication: Magyar Közlöny
Issue: MK-2010-31 (Year: 2010, Number: 31)
Era: contemporary
Section: 7. Az Alkotmánybíróság a gazdasági reklámtevékenységrõl szóló 1997. évi LVIII. törvény 13. §-ával összefüggésben
Paragraph Index: 1814

7. Az Alkotmánybíróság a gazdasági reklámtevékenységrõl szóló 1997. évi LVIII. törvény 13. §-ával összefüggésben elõterjesztett egyéb indítványokat visszautasítja. Az Alkotmánybíróság ezt a határozatát a ben közzéteszi. Indokolás I. Az Alkotmánybírósághoz számos indítvány érkezett a gazdasági reklámtevékenységrõl szóló 1997. évi LVIII. törvénynek (a továbbiakban: Grtv.) a dohánytermékek reklámozására vonatkozó szabályozásával összefüggésben. Az indítványozók absztrakt utólagos normakontrollt, nemzetközi szerzõdésbe ütközés vizsgálatát, folyamatban lévõ ügyekben alkalmazandó jogszabály alkotmányellenességének vizsgálatát, továbbá alkotmányjogi panasz vizsgálatát kezdeményezték. Az indítványokat egy ügyvédi iroda, két dohánygyár és a Hajdú-Bihar Megyei Bíróság bírája terjesztette elõ. Az indítványok a dohányreklámok tilalmán túl alkotmányossági kifogásokat fogalmaztak meg a kereskedelmi szólásszabadságáltalános szabályozásávalés a szexuális tartalmú reklámok speciális korlátozásával kapcsolatban is. Ezek mellett az egyik alkotmányjogi panasz elõterjesztõje eljárási jellegû kifogást is elõterjesztett a bírósági döntéshozatallal összefüggésben.

Source: https://magyarkozlony.hu/hivatalos-lapok/59d593fc58852f0cfe50af5cebecee305904d292/dokumentumok/71df9f128f17adeb7e659b7f34379fa74e2f191f/letoltes